gl gl gl gl gl gl gl gl gl gl gl gl gl gl gl gl gl gl gl gl gl lt hbs_lat gl gl en gl gl eo gl gl gl gl gl gl es gl gl gl en gl gl gl gl gl eo en en gl en gl en gl gl gl pt gl gl gl gl gl gl gl gl gl gl gl gl gl gl gl gl gl zh gl gl es tr en gl sl eo ca gl gl gl gl gl gl gl gl gl gl ms gl en pt gl es gl lt gl gl en en en gl gl
Sada asumirá os gastos de mantemento de O Mosteirón
-O Consello Consultivo de Galicia da luz verde para que o Concello asuma os gastos de mantemento do colexio que ascenden cada ano a 30.000€.
-"Dábanos igual a forma de solucionar legalmente o problema de O Mosteiron para desenquistar un problema de máis dunha década, sinalaba onte pola mañá Raquel Bolaño. "Priorizamos as necesidades da comunidade escolar por iso de forma unilateral o concello buscou a vía do Consello Consultivo"
-“Se o Consello consultivo determinase que a competencia do mantemento do colexio fose da da Xunta de Galicia seguiríamos co expediente de compencias impropias que xa tiñamos aberto e asumiríamos nos o custo do mantemento. E se o Consultivo determinase, como así foi, que é a nosa competencia pois xa está claro” subliñá Portela.
Sada 28 outubro 2016.
O CEIP de O Mosteirón existe como tal desde o ano 2008, cando o que até entón era un Centro Público Integrado (CPI) se segregó dando paso ao actuais instituto e colexio O Mosteirón. Dous anos antes, en 2006, produciuse a transferencia da titularidade do centro do Instituto Social da Mariña á Consellería de Educación, pero  seguen sendo as arcas do centro público as que afrontan os gastos de luz, auga e outros mantementos, que até o cambio de competencias asumía o Instituto Social da Mariña (ISM).
Desde a Concellaría de Educación, xestionada pola socialista Raquel Bolaño, advertíase hai un ano da  "insuficiencia das achegas, que puntualmente fai a conselleria, para sufragar o mantemento da prestación de servizos e subministracións básicas necesarios para un correcto funcionamento do centro."
Esta é unha "demanda histórica da comunidade escolar que ten que facer fronte a uns custos que deberían ser sufragados con fondos públicos", sinalaba Bolaño.
Por iso o goberno local decidiu abrir un expediente no pasado mes de decembro para asumir os gastos de mantemento do centro escolar de O Mosteirón a condición de que non se puxese en risco a sustentabilidade financeira da facenda municipal, cumprindo os principios de estabilidade orzamentaria e sustentabilidade financeira.
O goberno local destacaba entón que era unha "aposta clara do Concello de Sada por fomentar a educación pública" e que a partir do momento que o Concello asumise os gastos "as achegas da ANPA poderán ser destinadas ao fomento de actividades e aos servizos complementarios que eles decidan."
Con todo o secretario municipal indicou nun informe que para que esta proposta fose legal habería que demostrar que non existe duplicidade así como que necesitaba un informe de Facenda, “trámites, a xuicio da concelleira,  moi longos”.
"Fixemos todo e enviámolo á Xunta pero contestáronnos o mesmo que ao principio, que non era a súa competencia. Terían que dicir nun informe que eles non van asumir as competencias pero non o fixeron. Polo que o gobernó local solicitou ao Consello Consultivo que decidise de quen era competencia o gasto de mantemento de  O Mosteirón", explicou a concelleira de Educación, Raquel Bolaño.
O executivo tomou a decisión a proposta do secretario municipal, que considera que é a única fórmula posible en base ao que estipula a Lei de Bases de Réxime Local, que establece que os concellos só poden facerse cargo dos custos dos edificios destinados a educación infantil e primaria de titularidade municipal.
"Dábanos igual a forma de solucionar legalmente o problema de O Mosteiron para desenquistar un problema de máis dunha década, sinala Raquel Bolaño. "Priorizamos as necesidades da comunidade escolar por iso de forma unilateral o concello buscou a vía do Consello Consultivo"
Para a concelleira "a realidade é que o problema queda resolto de forma definitiva por que fomos nós, o goberno local, quen buscamos a solución"
“Hoxe podemos afirmar que grazas á implicación do goberno local os escolares de O Mosteirón terán as mesmas condicións que o resto de escolares dos  outros centros do municipio, finalizou Bolaño quen suliñou que "a implicación foi total desde o minuto uno da nosa chegada ao goberno e agora queda demostrado".
Do mesmo modo pronunciouse o alcalde Benito Portela esta mañá. “A comunidade escolar de Mosteirón necesitaba una solución e o Consultivo era á solución”.
O alcalde referíase a que fose cal fose a resolución do Consello Consultivo o problema do colexio tería solución. “Se o Consello Consultivo determinase que a competencia do mantemento do colexio fose da Xunta de Galicia nos seguiríamos co expediente de competencias impropias que xa tiñamos aberto e asumiríamos o custo do mantemento. E se o Consultivo determinase, como así foi, que é a nosa competencia pois xa está claro” subliña Portela.
“Dunha maneira ou de outra, exprica o alcalde, tiñamos que resolver este problema que temos desde hai máis de dez anos porque o que non pode ser e que os escolares e a comunidade escolar de O Mosteiron pase por necesidades básicas por un tema burocrático”.
Subvencións e AxudasFormaciónEducaciónParticipación CidadáVeciñosMocidadeMaiores
© 2021 Concello de Sada
Todos os dereitos reservados
Avenida da Mariña 25 - Sada
Tfno: 981 62 00 75
Fax: 981 62 12 74
Aviso Legal Política de Privacidade Política de Cookies
Utilizamos cookies para asegurar que damos a mellor experiencia ao usuario no noso sitio web. Podes personalizar a túa experiencia aquí. Se queres saber máis, le a nosa Política de Cookies
Nesta xanela podes configurar as cookies que queres aceptar. Lembra que en todo momento, podes acceder á nosa Política de Cookies
Cookies Funcionais Cookies de Estadísticas Cookies de Marketing ACEPTO AS COOKIES GARDAR SELECCIÓN REXEITO AS COOKIES